|  |
| --- |
| **У С Т А В****на****ДРУЖЕСТВО НА СОФИЙСКИТЕ ОБЩОПРАКТИКУВАЩИ ЛЕКАРИ ДСОПЛ** **1. ОБЩИ ПОЛОЖЕНИЯ****Чл. 1.** (1) Дружество на софийските общопрактикуващи лекари - /ДСОПЛ/ е доброволно обединение на правоспособни общопрактикуващи лекари. (2) ДСОПЛ  е самостоятелно дружество към Българския лекарски съюз - съгласно чл. 3, ал. ІІІ от Устава на БЛС.(3) ДСОПЛ е дружество към Столична лекарска колегия на БЛС /СЛК на БЛС/.Съгласно чл.2 т.4 от устава на СЛК на БЛС. (4) ДСОПЛ  е самостоятелно сдружение към Национално Сдружение на Общопрактикуващите Лекари в България / НСОПЛБ/, регионална структура на НСОПЛБ съгласно  устава на НСОПЛБ.**Чл. 2.** (1) **Дружество на софийските общопрактикуващи лекари** е юридическо лице с нестопанска цел, което се самоопределя за осъществяване на дейност в частна полза.(2)Дружеството се ръководи от законите на Република България, от този Устав и определените с него принципи.**Чл. 3.** (1) Пълното наименование на ДРУЖЕСТВОТО е**: Дружество на софийските общопрактикуващи лекари**. То следва да бъде изписвано във всички писмени документи на Дружеството.(2) Навсякъде в текста на Устава под Дружество или  ДСОПЛ  се разбира **Дружество на софийските общопрактикуващи лекари.**(3) Печатът на Дружеството има кръгла форма, с надпис по периферията  “**Дружество на софийските общапрактикуващи лекари**” и надпис в средата “София”.  **Чл. 4.** (1) Седалището на  ДСОПЛ  е гр. София.(2) Адресът на управление на дейността на Дружеството на софийските общопрактикуващи лекари е:  район “Подуяне”, ул. “Емануил Васкидович” № 51, сградата на 18 ДКЦ, ет.2, каб. 220.**Чл. 5.** Дейността на **Дружеството на софийските общопрактикуващи лекари** не се ограничава със срок. **Чл. 6.** **Дружеството на софийските общопрактикуващи лекари** е организация, влизаща във взаимоотношения с държавни, частни, съсловни, синдикални, обществени организации и институции от страната и чужбина.**II. ЦЕЛ****Чл. 7.** Целите на **Дружеството на софийските общопрактикуващи лекари** са:1. Обединяване на общопрактикуващите лекари, тяхното представляване и защита на интересте им при взаимоотношенията с НЗОК, РЗОК, МЗ, РЦЗ, РУСО, както и пред всякакви други органи и институции на местната и държавна власт, юридически и физически лица;2. Осигуряване на възможности за обучение, квалификация и специализация на общопрактикуващите лекари;3. Да защитава професионалния статут на общопрактикуващия лекар и подпомага професионалната и обществена реализация на своите членове;4. Да изработва стратегия за участие в изборните органи на БЛС, СЛК, НСОПЛБ и да организира изпълнението и;5. Да изготвя съвместно с БЛС и национално представени структури на ОПЛ в България предложения при изготвянето на НРД в частта за първичната извънболнична медицинска помощ и да участва със свои членове и експерти в преговорите за подготовка на НРД;6. Да подпомага БЛС и НСОПЛБ при изготвянето на правила за добра медицинска практика, остойностяването на лекарския труд и продължителната квалификация на лекарите;7. Да представя проблемите, касаещи ОПЛ пред НЗОК, МЗ, други институции и медиите и да ангажира УС на БЛС , СЛК  и НСОПЛБ за ефективно съдействие;8. Да подпомога за усъвършенстването на нормативната база, касаеща общопрактикуващите лекари;9. Да подпомага БЛС, СЛК, НСОПЛБ и катедрите по Обща медицина в организацията и изработването на програми за обучение по обща медицина на студентите, специализантите и общопрактикуващите лекари, като оказва необходимото съдействие и на други институции /Ректорат, Министерство на здравеопазването и др./;10. Да участва в работата на органите и институциите на държавната власт и местното самоуправление при обсъждане и решаване на въпроси, свързани с упражняване на общата медицина;11. Да защитава правата, професионалните, социалните и икономическите интереси на общопрактикуващите лекари;12. Да подкрепя признаването и зачитането на принципите на медицинската етика и деонтология в здравеопазната дейност;13. Да осигурява информационно своите членове;14. Да запознава обществеността със състоянието и перспективите на Общата медицина;15. Да осигурява консултации и правна защита на своите членове при възникване на спорове от професионално и друго естество. **IІI. ПРИНЦИПИ****Чл. 8.** За постигане на целите, които си поставя при осъществяване на своята дейност **Дружеството на софийските общопрактикуващи лекари** и неговите членове приемат и се ръководят от следните принципи:1.      Дружеството се изгражда и работи при пълна демократичност, доброволност, равенство и колегиалност, в пълно съответствие с вътрешните и международните нормативни актове;2.      Дружеството е неправителствена структура, независима от политически партии и организации;3.      Автономност при вземането на решения;4.      Мандатност на органите на управление;5.      Възможност за участие на всеки от членовете в органите за управление.**ІV.СРЕДСТВА****Чл. 9.** За осъществяване на своите цели  Дружеството на софийските общопрактикуващи лекари набира средства от:1.      Встъпителни вноски;2.      Членски внос;3.      Приходи от стопанска дейност;4.      Дарения и завещания от български и чуждестранни физически или юридически лица;5.      Други позволени от закона източници.  **V. ДЕЙНОСТИ****Чл. 10.** За осъществяване на целите си  Дружеството на софийските общопрактикуващи лекари развива следните дейности:1.      Взаимодействие със съсловните организации на лекарите и лекарите по дентална медицина в България, включително и по повод участие при подготовката и сключването на Националния рамков договор;2.      Установяване на сътрудничество със сродни организации на лекари в Република България и в чужбина;3.      Поддържане на професионални отношения с висши училища и научно-изследователски институти с правителствени и неправителствени, включително пациентски организации в страната и чужбина;4.      Участие в национални и международни програми и проекти, свързани със здравеопазваето и здравното осигуряване;5.      Създава и поддържа средства за информация на общопрактикуващите лекари;6.      Защитава правата, честта и достойнството на своите членове при тяхното нарушаване;7.      Представя и отстоява професионалните интереси на своите членове пред всички обществени и държавни институции, частни лица, дружества и организации;8.      Участва в решаването на спорове, възникнали при упражняване на медицинска дейност, в които са страна, членове на Дружеството;9.      Подпомага развитието и популяризира достиженията в научната и практическа дейност в областта на Общата медицина;10.  Провежда просветна дейност, организира конференции, семинари, срещи,дискусии, екскурзии , тържества и други подобни прояви;11.  Взаимодейства с български и чуждестранни организации и институции с цел организиране и провеждане на дискусии, курсове, консултации и други форми на съсловна, научна и практическа дейност в областта на Общата медицина;12.  Други дейности, които не противоречат на Конституцията, законите и професионалната етика в РБългария и подпомагат постигането на поставените цели.**Чл. 11.** (1)  Дружеството на софийските общопрактикуващи лекари извършва и допълнителна стопанска дейност, свързана с целите по чл. 7 от настоящия устав, като Дружеството няма да разпределя печалба и получените средства ще се използват само за постигане целите на Дружеството.(2) Предмет на стопанска дейност по горната алинея са: сделки с интелектуална собственост; информационни, програмни или други услуги; организация и осъществяване на информационна борса за желаещите да намерят подходяща за образованието и квалификацията си работа, както и търсене на възможности за организиране на дейности за преквалификация; участие в разработването и изпълнението на проекти и програми, свързани с дейността на Дружеството и реализиране на техните резултати; издателска и разпространителска дейност; отдаване под наем на собствено имущество (движими или недвижими вещи) и други дейности свързани с целите по чл. 7 от настоящия Устав, за които няма законова забрана.**VІ. ИМУЩЕСТВО****Чл. 12.** Имуществото на  Дружеството на софийските общопрактикуващи лекари се състои от движими и недвижими вещи и вещни права върху тях, вземания, ценни книжа, дялово участие в местни и задгранични дружества, права върху обекти на интелектуалната собственост и други неимуществени права. **Чл. 13.** Актовете на разпореждане с имуществото на  Дружеството се извършват по решение на Управителния съвет.**VІІ. ЧЛЕНСТВО – ВЪЗНИКВАНЕ, ПРАВА И ЗАДЪЛЖЕНИЯ****Чл. 14.** (1) Членството в  Дружеството е индивидуално.(2)Създава се регистър на членовете на Дружеството, чието съдържание и ред за водене се определят с Правилника за дейността на Дружеството.**Чл. 15.** (1) **Приемането на нови членове** се решава от Управителния съвет в едномесечен срок след постъпване на писмена молба за членство в  Дружеството, с която се декларира приемането на целите и съобразяване с Устава на ДСОПЛ,отговарят на изискванията за лекарска правоспособност в Република България и практикуват Обща медицина.(2) Решението на УС за приемане или отхвърляне на молбата се съобщава на заинтересованите лица по подходящ начин в 7 дневен срок.(3) Отказът за премане от УС може да се обжалва в десетдневен срок от съобщението пред Общото събрание на Дружеството.(4) Решението на Общото събрание е окончателно, взема се с обикновенно мнозинство от присъстващите и се съобщава на заинтересованото лице писмено. **Чл. 16.** (1**) Всеки член на Дружеството има право да:**1.      участва в управлението на Дружеството;2.      изразява свободно своето мнение за дейността на ДСОПЛ ;3.      бъде информиран за неговата дейност;4.      ползва защита на правата и интересите си;  5.      се ползва от резултатите от цялостната дейност на Дружеството;6.      поставя пред органите на Дружеството за разглеждане и решаване въпроси по дейността на ДСОПЛ и собствени инициативи във връзка с осъществяване целите на Дружеството;7.      бъде информиран от органите на управление за дейността на ДСОПЛ , съгласно настоящия Устав;8.      бъде представляван и защитаван пред съответните органи, институции и лица при възникване на професионални, етични и правни спорове; 9.      участва във формите на професионална квалификация, организирани от Дружеството.**Чл. 17**. **Членовете на Дружеството са длъжни:**1.     Да спазват неговия Устав и да изпълняват решенията на неговите органи взети по установения в закона или настоящия Устав ред;2.     Да участват в неговата дейност, да издигат авторитета му и да спомагат за постигане на поставените цели;3.     В своите действия да се ръководят и съблюдават принципите на Дружеството;4.     Да не извършват действия уронващи престижа на Дружеството;5.     Редовно да плащат членския си внос.**Чл. 18.** (1**) В срок до петнадесет дни от приемането му всеки член на  Дружеството на софийските  общопрактикуващи лекари   внася встъпителна вноска в размер определен от Общото събрание.**(2) Всеки член на Дружеството дължи месечен членски внос в размер определен по решение на Общото събрание за всяка календарна година. **Чл. 19.** (1) **Членството в Дружеството се преустановява**:   1. с едностранно волеизявление до Дружеството с писмена молба от заинтересованото лице 2. със смъртта или поставянето под пълно запрещение на член на Дружеството; 3. с изключването поради неспазване на Устава или умишлени действия, уронващи престижа и интересите на Дружеството;  4. с прекратяването на юридическото лице с нестопанска цел;  **5. при отпадане поради невнасяне на членски внос за повече от дванадесет последователни месеца.**(2) Решението за изключване по т. 3 от предходната алинея се взема от Управителния съвет с квалифицирано мнозинство - 2/3 от неговите членове. Решението може да се обжалва в десетдневен срок пред Общото събрание на Дружеството като неговото решение е окончателно.(3)**Преустановяване на членството поради отпадане по т. 5 на ал. 1 се решава от УС след като разгледа отчетните документи за събиране на членския внос или протоколите за съответните мероприятия.** (4) Внесените до момента на преустановяване на членството средства не подлежат на връщане.**VIІІ. СТРУКТУРА И ОРГАНИ НА УПРАВЛЕНИЕ И КОНТРОЛ****Чл. 20.** Дружеството упражнява своята дейност чрез своите ръководни органи. **Чл. 21.** (1)Ръководни органи на Дружеството са:    1. Общото събрание - Върховен колективен орган.   2. Управителен съвет - Управителен орган.    3. Контролна комисия – Контролен орган(2) Мандатът на органите на  Дружеството на софийските общопрактикуващи лекари – УС и КК е три годишен като максималният брой мандати, заемани без прекъсване от всеки член на УС на една и съща длъжност е два. (3) Мандатът на членовете на органите на Дружеството се прекратяват предсрочно в следните случаи:    1. по негово желание, с едномесечно писмено предизвестие, отправено до съответния орган;    2. при смърт   3. по решение на съответния орган, ако с действията си нарушава принципите на Дружеството или препятства осъществяването на неговите цели;    4. ако са осъждани за умишлено престъпление от общ характер;    5.  ако са лишени от право да упражняват професията по административен или наказателен ред.  **Общо събрание** **Чл. 22.** Общото събрание се състои от всички регистрирани членове на Дружеството.**Чл. 23.** **(1) Общото събрание:**    1. изменя и допълва Устава на Дружеството;   2. избира и освобождава членовете на Управителния съвет и Контролната комисия;   3. избира и освобождава председател, заместник-председатели и секретар на Дружеството от състава на УС;   4. взема решение за преобразуване или прекратяване на Дружеството и членуване в други организации   5. приема основните насоки и програма за дейността на Дружеството;    6. приема бюджета на Дружеството и взема решения относно дължимостта и размера на членския внос и на други имуществени вноски;   7. приема отчета за дейността на Управителния съвет и Контролната комисия;    8. отменя решения на другите органи на Дружеството, които противоречат на закона, Устава или други вътрешни актове, регламентиращи дейността на Дружеството;    9. избира делегати за ОС на СЛК и национално представени структури на ОПЛ, съобразно уставите им.   10. взема и други решения, предвидени в Устава(2) Решенията на Общото събрание са задължителни за другите органи на Дружеството и за отделните негови членове.(3) Решенията на Общото събрание подлежат на съдебен контрол относно тяхната законосъобразност и съответствие с Устава. (4) Споровете по ал. 3 могат да бъдат повдигани пред съда по регистрацията на Дружеството от всеки член на Дружеството или на негов орган, или от прокурора в едномесечен срок от узнаването им, но не по-късно от една година от датата на вземане на решението. **Чл. 24.** (1) Общото събрание се свиква най-малко веднъж в годината. (2) Общото събрание се свиква от Управителния съвет по негова инициатива или по искане на една трета от членовете на Сдружението с протоколно решение. Ако в последния случай Управителният съвет в едномесечен срок не вземе решение за свикване на Общото събрание и не го проведе, то се свиква от Контролната комисия в едноседмичен срок и се провежда от нея по реда на настоящия Устав. Ако и това не се случи, то се свиква от съда по писмено искане на заинтересуваните членове или натоварено от тях лице. (3) Поканата съдържа дневния ред, датата, часа и мястото за провеждането на Общото събрание и по чия инициатива то се свиква. Поканата се поставя на мястото за обявления в сградата, в която се намира управлението на Дружеството най-малко две седмици преди насрочения ден.**Чл. 25.** Общото събрание е законно, ако присъстват минимум 1/10 от членовете на сдружението. При липса на кворум събранието се отлага с един час и се провежда, независимо от броя на присъствалите членове, при условията на спадащ кворум. (2) Установяването на кворума, както и откриването, и председателстването на заседанието на Общото събрание се извършва от Председателя на Управителния съвет, а при негово отсъствие – от друг член на Управителния съвет, упълномощен от него. При откриване на заседанието, председателстващият обявява наличието на кворум. (3) Член на Сдружението може да представлява на заседанието на Общото събрание само себе си. **Чл. 26.** (1) Всеки член на Общото събрание има право на един глас.(2) Пре упълномощаване не се допуска (3) Член на Общото събрание няма право на глас при решаването на въпроси, отнасящи се до:    1. него, неговия съпруг(а) или роднини по права линия – без ограничения, по съребрена линия – до четвърта степен, или по сватовство – до втора степен включително.   2. юридически лица, в които той е управител или може да наложи или възпрепятства вземането на решения. **Чл. 27**(1) Решенията на Общото събрание се вземат с обикновенно мнозинство от присъстващите. (2) Решенията по чл. 23, ал. 1, т. 1 и 4 от Устава се вземат с мнозинство 2/3 от присъстващите. Освен тези случаи Общото събрание може с изрично свое решение да постанови гласуване с квалифицирано мнозинство във всеки конкретен случай. (3) По въпроси, които не са включени в обявения в поканата дневен ред, не може да се вземат решения. (4) По всички въпроси Общото събрание извършва явно гласуване, освен ако мнозинството от присъстващите редовни членове не установи друг ред. Само при взето решение за извършване на тайно гласуване, преди това се избира с явно гласуване комисия в състав - председател и членове (измежду присъстващите членове на събранието), която организира провеждането на тайното гласуване и оповестява резултатите от него. (5) Начините за гласуване са: "за", "против" и "въздържал се".  **Управителен съвет****Чл. 28.** Управителният съвет се състои от общо 9 члена, от които председател, зам.председатели, секретар - членове на Дружеството, избирани от Общото събрание за срок от три години за не повече от 2/два/ последователни мандата. **Чл. 29.**1. представлява Дружеството, както и определя обема на представителната власт на отделни негови членове;2. осигурява изпълнението на решенията на Общото събрание;3. поддържа и съхранява регистъра и имуществото на ДСОПЛ;4. се разпорежда с имуществото на Дружеството при спазване изискванията на Устава; 5. приема членове на ДСОПЛ; 6. подготвя и внася в Общото събрание проект за бюджет; 7. подготвя и внася в Общото събрание отчет за дейността на Дружеството; 8. определя реда и организира извършването на дейността на Дружеството и носи отговорност за това; 9. организира изпълнението на всички вътрешни актове на Дружеството;10. определя адреса на Дружеството; 11.взема решения за назначаване на персонал на Дружеството и определя размера на възнагражденията; 12. формира спомагателни органи, които да подпомагат дейността на Дружеството;13.взема решения по всички въпроси, които по закон или съгласно Устава не спадат в правата на друг орган;14.изпълнява задълженията, предвидени в Устава.15. взема решение за печатен орган и други информационни средства на Дружеството. **Чл. 30.** (1) Заседанията на Управителния съвет се свикват и ръководят от неговия председател, а при негово отсъствие  от зам. Председателите, по ред определен в правилника за работа на УС.  Управителният съвет се свиква на редовно заседание най-малко веднъж на три месеца.(2) Председателят е длъжен да свиква заседание на Управителния съвет при писмено искане на една трета от членовете му. Ако председателят не свика заседание на Управителния съвет в едноседмичен срок, то може да се свика от всеки един от заинтересованите членове на Управителния съвет. При отсъствие на председателя заседанието се ръководи от един от зам. председателите. (3) Управителният съвет може да взема решение, ако на заседанието му присъстват повече от половината от неговите членове. (4) Присъстващо е и лице, с което има двустранна телефонна или друга връзка, гарантираща установяването на самоличността му и позволяваща участието му в обсъждането и вземането на решения. Гласуването на този член се удостоверява в протокола от председателстващия заседанието.(5) Решения се вземат с мнозинство от присъстващите, а решенията по чл. 29, т. 4 и 6 с мнозинство от всички членове.(6) Управителният съвет може да вземе решение и без да бъде провеждано заседание, ако протоколът за взетото решение бъде подписан без забележки и възражения за това от всички членове на Управителния съвет. **Контролна комисия** **Чл. 31** (1) Контролен орган на сдружението е Контролната комисия. Тя се състои от председател и четирима членове на Дружеството, които се избират от Общото събрание.ние.**Чл. 32.**1. следи за съответствието на действията на Управителния съвет с решенията на Общото събрание и този Устав.2. контролира правилното набиране и изразходване на средства на Дружеството. 3. свиква ОС в случаите, когато в срок от 12 месеца от датата на последното проведено Общо събрание УС не е взел решение за свикване на ОС, с оглед разпоредбата на чл. 24 ал. 1. **Чл. 33.**Контролната комисия  отчита ежегодно своята дейност пред  Общото събрание. **Чл.34.** (1) Координационен съвет, състоящ се от членове на Дружеството, разпределени на териториален принцип по адрес на практиките/МЦ;ДКЦи др/.**Чл.35.КОРДИНАЦИОНЕН СЪВЕТ**  Координационния съвет следи за:   1.Да информира УС за исканията, предложенията, възраженията на членовете на ДСОПЛ от съответните райони.   2.Да дава предложения към УС за провеждане на общи мероприятия, начин за решение за възникнали проблеми.   3. Предоставя заявленията за членство в УС на  ДСОПЛ.   4. Предлага за обсъждане дневен ред за провеждане ОС и участва в разгласяването му след приемане от УС.КС се свиква по решение на УС или по искане на 2/3 от членовете на КС. Срещите на КС се провеждат задължително, съвместно с УС.**ІХ. ПРЕКРАТЯВАНЕ И ЛИКВИДАЦИЯ****Чл. 36.** (1)  Дружеството на софийските общопрактикуващи лекари  се прекратява:1. с решение на Общото събрание.2. с решение на окръжния съд по седалището на юридическото лице с нестопанска цел, когато:а) не е учредено по законния ред;б) извършва дейност, която противоречи на закона или е противна на обществения ред или на добрите нрави;в) е обявено в несъстоятелност.(2) Решението на съда по ал. 1, т. 2 буква “а” и “б” се постановява по иск на всеки заинтересуван или на прокурора.(3) В случаите на ал. 2 прекратяването се вписва служебно и съдът назначава ликвидатор.**Чл. 37** (1) При прекратяване на  ДСОПЛ се извършва ликвидация.(2) Ликвидацията се извършва от управителния орган или от определено от него лице.(3) Ако ликвидатор не е определен по реда на ал. 2, както и в случая на чл. 13, ал. 1, т. 2 от ЗЮЛНЦ той се определя от окръжния съд по седалището на Дружеството.(4) Относно неплатежоспособността, съответно несъстоятелността, редът за ликвидация и правомощията на ликвидатора се прилагат съответно разпоредбите на Търговския закон.Чл. 38. 38. Имуществото, останало след удоволетворяване на кредиторите, се разпределя между членовете на Дружеството по решение на комисия в състав: председателя на последния управителен съвет, действал преди прекратяване на Дружеството, ликвидатора/ите и трима члена на Дружеството, които са предварително определени с решение на Общото събрание.Чл. След разпределяне на имуществото, ликвидаторът е длъжен да поиска заличаване на вписването на Дружеството. **Х. ЗАКЛЮЧИТЕЛНИ РАЗПОРЕДБИ****Чл. 40.** (1) Относно възникнали спорове във връзка с дейността на Дружеството, компетентен орган е Управителния съвет.  (2) Относно възникнали спорове между членове на Дружеството и органи на управлението, или в органи на управлението, компетентно е Общото събрание на Дружествот**Чл. 41.** Дружеството е правоприемник на активите и пасивите на ДСЛС и СОПЛС към днешна дата 03.10.2009г**Настоящият Устав е приет от Общото събрание  на Дружеството на софийските общопрактикуващи лекари,  проведено на 03.10.2009 г и изменен от Общото събрание на Дружеството на софийските общопрактикуващи лекари, проведено на 27.10.2012 година., в сила от 20.05.2016г. с Решение №3 на СГС** |

|  |
| --- |
|  |